open-index/open-wikipedia-markdown huggingface dataset:
Christina Regina von Birchenbaum

**Christina Regina von Birchenbaum** (k. 1651 jälkeen) on Suomen kirjallisuuden historiassa ensimmäinen nimeltä tunnettu suomalainen naisrunoilija. Hänen henkilöllisyydestään ja elämänvaiheistaan tiedetään kuitenkin varsin vähän, eikä tietoja voida todistaa asiakirjalähteistä.

Von Birchenbaum kirjoitti omista kokemuksistaan *En ny visa* () -nimisen runon, joka on määritelty eroottiseksi elegiaksi. Runoilijaa on verrattu kansanrunojen *Annikaiseen*, sillä tämän tavoin hän onnistuu antamaan elävän kuvan elämänpiiristään ja omista tunteistaan. Hän kuvaa muun muassa kokemuksiaan etsiessään kadonnutta puolisoaan 30-vuotisen sodan runtelemasta Saksasta. Runo on niin sanottu *[[akrostikon]]*, jossa säkeistöjen alkukirjaimet muodostavat von Birchenbaumin koko nimen. Runossa on sen mukaisesti kaikkiaan 29 säkeistöä. Teoksen käsikirjoitus on päivätty 24. heinäkuuta 1651.

Runon oletetaan kertovan runoilijan elämästä hänen lapsuudestaan alkaen suunnilleen runon kirjoittamisaikaan saakka. Runon mukaan von Birchenbaum syntyi Karjalassa ja menetti isänsä jo kolmivuotiaana. Hän meni nuorena naimisiin majuri *Axel Pauli Liljenfeldtin* kanssa, joka oli mukana 30-vuotisessa sodassa ja kaatui Saksassa taistelukentällä. Runoilija lähti etsimään sodassa kadonnutta miestään Saksaan, mutta sai siellä vain tiedon miehensä kuolemasta ja jäi leskeksi kolmen lapsen äitinä. Kaksi lapsistaan hän menetti vielä näiden ollessa pieniä, ja kolmas, tytär, naitiin sittemmin ulkomaille. Seitsemäntoista vuoden leskeyden jälkeen hän kohtasi uuden palavan rakkauden nuoren aatelismiehen kanssa, mutta suhde päättyi pahojen kielten vuoksi onnettomasti. Tämä viimeinen pettymys kävi kovia kokeneen runoilijan sieluun niin syvästi, että hän päätti jättää hyvästit maailmalle ja etsiä lohtua taivaallisesta sulhasesta.

Von Birchenbaumin liikuttavaa elegiaa pidetään yhtenä Suomen runouden varhaisaikojen huomattavimmista teoksista. Siinä on omien elämänkokemusten tuomaa välittömyyttä ja aitojen tunnekuohujen sinisilmäistä suloa. Runo muistuttaa luonteeltaan vanhoja kansanlauluja mutta osoittaa, että täysipainoinen runoilmaisu on mahdollista myös tässä muodossa.

## Lähteet
Imperial Blaze

**Imperial Blaze** on dancehall-artisti Sean Paulin neljäs studioalbumi. Albumi julkaistiin Yhdysvalloissa 18. elokuuta 2009 ja Britanniassa 31. elokuuta.

Albumin piti alun perin ilmestyä jo kesällä 2007 nimellä *The Next Thing*, sitten albumin julkaisu siirtyi marraskuulle 2008 ja lopulta se julkaistiin vasta elokuussa vuonna 2009.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Entertainment Weekly: B+
* Rolling Stone: 

## Listasijoitukset

## Lähteet
Valtioservituutti

**Valtioservituutti** on joko kansainvälisoikeudellinen rasite, sopimukseen perustuva valtiollisen vallan rajoitus jollakin alueella tai  valta käyttää jotain oikeutta toisen valtion alueella. Se on valtion itsenäisyyteen kuuluvan alueellisen määräysvallan rajoitus, joka ilmenee joko pakkona pidättäytyä valtiolle kuuluvien oikeuksien käytöstä tai pakkona sallia toisen valtion käyttää valtaoikeuksia kohteena olevassa valtiossa. Aktiivinen valtioservituutti oikeuttaa valtion käyttämään oikeuksia toisen valtion alueella ja passiivinen valtioservituutti rajoittaa valtion määräysvaltaa omalla alueellaan. Valtion ohella myös kansainvälinen järjestö voi olla valtioservituutin takaamien oikeuksien haltija.

Käytännön valtioservituutteja ovat esimerkiksi kauttakulkuoikeus, alueen linnoittamattomuus, passintarkastuksen suorittaminen toisen valtion raja-asemalla, sotilastukikohdan tai sataman luovutus toisen valtion hallintaan, alueen sotilaallinen neutraloiminen ja alueen käyttäminen kansainvälisen järjestön asemapaikaksi. Valtioservituutin alaisena on siten Yhdistyneiden kansakuntien päämaja New Yorkissa. Suomessa valtioservituutti on koskenut Ahvenanmaata, mikä ensi sijassa ilmenee linnoittamattomuutena. Valtioservituutteja ovat myös Porkkalan alueen vuokrasopimus 1940–1955 ja Saimaan kanavan vuokrasopimus vuodesta 1962.

## Lähteet
Elinkeino-oikeus

**Elinkeino-oikeus** on oikeudenala, jonka piiriin kuuluvat elinkeinonharjoittamista ja elinkeinon harjoittamisen oikeutta koskevat asiat. Joissakin maissa elinkeino-oikeus on elinkeinoasioita käsittelevä erityistuomioistuin. Subjektiivisena oikeutena elinkeino-oikeus tarkoittaa jokaiselle kansalaiselle kuuluvaa oikeutta harjoittaa elinkeinoa.

Elinkeino-oikeus sijoittuu oikeudenalojen jaottelussa markkinaoikeuden alalohkoksi. Markkinaoikeuden muut osa-alueet ovat kilpailuoikeus eli kilpailunrajoitusoikeus, kilpailumenettelyoikeus, tuotepolitiikkaan ja tuoteturvallisuuteen liittyvä oikeus sekä kuluttajaoikeus eräiltä keskeisiltä osiltaan. Markkinaoikeus luo puitteet elinkeino- ja yritystoiminnalle. Laajasti ymmärrettyy elinkeino-oikeuteen kuuluvat elinkeinojen harjoittamista, julkista yritystoimintaa, maassa olevia ulkomaisia elinkeinonharjoittajia, talouspolitiikkaa, ulkomaankauppaa, valuuttamääräyksiä ja yritystoiminnan valvontaa säätelevät normit ja oikeuskäytäntö. Elinkeino-oikeuden pyrkimyksenä on ohjata elinkeinotoimintaa oikeana ja tarkoituksenmukaisena pidettyyn päämäärään. Sitä varten säädetty lainsäädäntö on eri yhteiskunta- ja talousjärjestelmissä erilainen.

## Historiaa

Suomen vanhimmat elinkeinot metsästys ja kalastus olivat pitkään vailla oikeudellista sääntelyä. Samoina oli karjanhoidon ja kaskiviljelyn laita. Sen sijaan kauppaa, käsityötä ja merenkulkua on säännelty keskiajalta lähtien. Varhainen kaupankäynti pyrittiin keskittämään kaupunkeihin. Jo vuonna 1284 Maunu Ladonlukko kielsi maakaupan. Maaseudun asukkaille jäi kuitenkin oikeus omiksi tarpeikseen ostaa, myydä ja vaihtaa maalaistavaroita. Myös käsityöelinkeinot haluttiin saada kaupunkien yksinoikeudeksi. Keskittämispyrkimys ei kuitenkaan koskenut pitäjänkäsityöläisiä, kuten räätäleitä, seppiä ja suutareita. Kaupungissa elinkeinoja saivat harjoittaa porvarisoikeuksien haltijat. Keskiajan ja uuden ajan taitteessa käsityöammattien harjoittamista alkoi kahlita ammattikuntalaitos. Meritse tapahtuvaa ulkomaankauppaa saivat harjoittaa vain tietyt kaupungit. Sitä sääteli muun muassa vuoden 1614 kauppa- ja purjehdussääntö.

Nykyaikaisen teollisuuden syntyminen edellytti taloudellisia vapauksia, kuten elinkeino-, muuttamis- ja työsopimusvapautta. Kehitys lähti liikkeelle Englannista 1700-luvulla ja levisi vähitellen ympäri Eurooppaa. Elinkeinovapautta edistivät esimerkiksi Yhdysvaltain itsenäisyysjulistus 1766 ja Ranskan suuri vallankumous, joka toteutti tämän vapauden 1791. Pohjoismaissa elinkeinovapaus toteutui 1800-luvulla. Suomessa uudistukset toteutuivat melko myöhään. Vuonna 1859 säädettiin ammattikuntajärjestelmän piirin koskevan vain 15:tä ammattia. Ammattikuntapakko kumottiin 1868. Lopullisesti elinkeinovapaus toteutui 1879. Elinkeinovapauslaki (122/1919) säädettiin 1919.

## Lähteet
Mikael Jansson

**Lars-Olof Mikael Jansson** (s. 4. syyskuuta 1965 Uumaja) on ruotsalainen kansallismielinen poliitikko, joka toimi Ruotsidemokraattien johdossa vuosina 1995–2005. Hänet korvasi Jimmie Åkesson. Hän oli ehdolla Euroopan parlamentin jäseneksi vuoden 2009 vaaleissa.

Jansson syntyi Uumajassa, mutta kasvoi Kopparbergissa, Ljusnarsbergin kunnan pääpaikassa Västmanlandissa. Hän on asunut vuodesta 1985 Örebrossa. Hänellä on kaksi poikaa. Hän meni vuonna 2006 kihloihin Liselott Löfgrenin kanssa. 

Jansson kouluttautui opistoinsinööriksi ja suoritti pakollisen asepalveluksensa. Poliittisen uransa hän aloitti keskustapuolueessa vuonna 1990. Hän eteni Örebron paikallisjärjestön toiseksi varapuheenjohtajaksi ja Örebron Vasan kunnanosalautakunnan varajäseneksi. Vuonna 1993 hän siirtyi Ruotsidemokraatteihin, jossa hänestä tuli toinen varapuheenjohtaja vuonna 1994 ja puheenjohtaja vuonna 1995. Hän pyrki epäonnistuneesti vielä uudelle puheenjohtajakaudelle vuonna 2005. 

Jansson on tehnyt myös muita töitä samanaikaisesti politiikassa toimimisen ohella. 

## Lähteet

## Aiheesta muualla
* Viralliset sivut
Rahzel

**Rahzel** tai **Rahzel M. Brown** on yhdysvaltalainen beatboxaaja New Yorkista. Hän on hip hop-yhtye The Rootsin entinen jäsen.

## Diskografia
* *[[Make the Music 2000]]* (1999)
* *[[Rahzel's Greatest Knock Outs]]* (2004)

## Lähteet
Bassojalkio

**Bassojalkio**  on sähköinen soitin, jossa on jaloilla soitettava yksi- tai useampioktaavinen koskettimisto.

Tunnetuin bassojalkio lienee Moog Musicin valmistama Moog Taurus. Myöhemmät mallit ovat Taurus II sekä uusin malli Taurus III. Ensimmäinen Taurus oli tarkoitettu Constellation-nimisen kokonaisuuden bassojalkioksi, mutta suunnitelma ei toteutunut.

Taurus I ja II ovat monofonisia ja analogisia syntetisoijia. I-mallista poiketen Taurus II perustuu teknisesti Moog Rogue -syntetisoijaan. Taurus II -mallilla voi näin soittaa muitakin kuin bassosäveliä, mutta normaali koskettimisto on korvattu pedaaleilla käyttöpaaneelin ollessa erillisen jalustan varassa.

Muita bassojalkioiden, joita kutsutaan myös bassopedaaleiksi, valmistajia ovat Roland ja Studiologic. Kitaroistaan ja vahvistimista tunnettu EKO on valmistanut bassojalkioita. Varhainen bassojalkio oli Dewtron Mister Bassman, jonka Genesis-yhtyeen Mike Rutherford teki tunnetuksi.

Nykyisin bassojalkioissa on MIDI-ohjaus, mikä mahdollistaa minkä tahansa MIDI-ohjausta seuraavan instrumentin käyttämisen.
Bassojalkio voi olla myös pelkkä MIDI-ohjain, jolloin se ei itse tuota ääntä vaan ulkopuolinen lähde tuottaa äänen ohjaimeen asetettujen
parametrien mukaan.

Tunnettuja yhtyeitä, joissa on käytetty bassojalkiota, ovat esimerkiksi The Police, Rush ja U2.

## Lähteet

## Aiheesta muualla
*http://www.retrosound.de/taurus.html
Kreikan parlamenttivaalit 2009

**Kreikan parlamenttivaalit 2009** järjestettiin 4. lokakuuta 2009. Vaaleissa valittiin Kreikan parlamentin 300 jäsentä kaudelle, joka alkoi 4. lokakuuta 2009 ja päättyi 11. huhtikuuta 2012. Vaalit olivat 13. Kreikan kolmannen tasavallan aikana eli vuodesta 1974.

Vaalit voitti oppositiossa ollut sosiaalidemokraattinen Pasok, joka sai parlamenttiin 160 paikkaa. Vaalien jälkeen pääministeriksi nousi puolueen puheenjohtaja Geórgios A. Papandréou, ja muodostettiin G. A. Papandréoun hallitus.

Edellisen pääministerin Kóstas Karamanlísin puolue Uusi demokratia kärsi vaalitappion ja sai vain 91 paikkaa. Lisäksi uuteen parlamenttiin nousi edustajia Kreikan kommunistisesta puolueesta, oikeistolaisesta Ortodoksinen kansankokous (LAOS) -puolueesta ja radikaalivasemmistolaisesta Syrizasta.

## Taustat

Seuraavien parlamenttivaalien ajankohta Kreikassa olisi ollut vasta vuonna 2011. Kóstas Karamanlís ilmoitti kuitenkin syyskuussa 2009, että maassa järjestetään ennenaikaiset vaalit. Karamanlísin mukaan Kreikka tarvitsee uusia vaaleja, jotta poliittinen ilmapiiri voitaisiin puhdistaa maailmanlaajuisen taantuman iskettyä maahan. Hallituspuolueilla oli vain yhden paikan enemmistö parlamentissa, ja Karamanlísin tarkoituksena olisi saada kansalta tukea talouden uudistamiselle.

Vuoden 2007 vaaleissa valtaan nousseen hallituksen ja Uuden demokratian suosio oli rapistunut etenkin taloussotkujen takia. Lokakuussa 2008 kaksi ministeriä erosi, kun valtio oli vaihtanut Athoksen luostariyhteisön kanssa maaomistuksia. Valtion arvioidaan jääneen kaupassa jopa sata miljoonaa euroa tappiolle. Hallituksen suosiota nakersi myös joulukuussa 2008 alkaneet mellakat.

## Tulokset

Parlamenttivaaleissa äänesti 70,92% äänioikeutetuista. Kun äänistä oli laskettu 99,92 prosenttia, Pasok oli saanut vähän yli kolme miljoonaa ääntä. Parlamenttiin puolue sai sen myötä 160 paikkaa, kun toiseksi suurin puolue Uusi demokratia jäi 91 paikkaan. Kommunistinen puolue sai 21, Ortodoksinen kansankokous 15 ja Syriza 13 paikkaa. Vihreä Ekologiset vihreät jäi 2,53 prosentin ääniosuuteen eikä saanut paikkoja parlamenttiin. Loput puolueet saivat vain marginaalisen määrän ääniä.

Pasokin johtajasta Papandréousta tuli vaalien jälkeen Kreikan uusi pääministeri. Hän vannoi virkavalan 6. lokakuuta 2009.

Vaalien tulokset olivat:

## Lähteet

## Aiheesta muualla
Kuznetsov

**Kuznetsov** (), naisilla **Kuznetsova** (Кузнецо́ва) on yleisimpia venäläisiä sukunimiä. Se perustuu ammattinimitykseen *kuznets* (кузне́ц) ’seppä’. Nimi voi viitata seuraaviin henkilöihin tai asioihin:

**Kuznetsov**
* Aleksei Kuznetsov (1929–2003), venäläinen maastohiihtäjä
* Anatoli Kuznetsov (1929–1979), venäläinen kirjailija
* Anatoli Kuznetsov (1930–2014), venäläinen näyttelijä
* Andrei Kuznetsov, *Isä Akaki* (1873–1984), suomenvenäläinen munkki
* Boris Kuznetsov (s. 1928), neuvostoliittolainen jalkapalloilija ja olympiavoittaja
* Boris Kuznetsov (s. 1957), neuvostoliittolainen, myöhemmin venäläinen, jalkapalloilija
* Boris Kuznetsov (1947–2006), neuvostoliittolainen nyrkkeilijä ja olympiavoittaja
* Boris Kuznetsov (s. 1947), neuvostoliittolainen kestävyysjuoksija
* Boris Kuznetsov, venäläinen kirjailija
* Georgi Kuznetsov, vuodesta 1938 *[[Jüri Järvet]]* (1919–1995), virolainen näyttelijä
* Igor Kuznetsov (s. 1955), neuvostoliittolainen jääkiekkoilija
* Jevgeni Kuznetsov (s. 1961), venäläinen jalkapalloilija
* Jevgeni Kuznetsov (s. 1983), venäläinen jalkapalloilija
* Jevgeni Kuznetsov (jääkiekkoilija) (s. 1992), venäläinen jääkiekkoilija
* Juri Kuznetsov (s. 1931), venäläinen, Neuvostoliittoa edustanut, jalkapalloilija
* Juri Kuznetsov (s. 1958), venäläinen jalkapalloilija
* Juri Kuznetsov (s. 1974), venäläinen jalkapalloilija
* Juri Kuznetsov (s. 1971), venäläinen jääkiekkoilija, pelipaikaltaan hyökkääjä
* Juri Kuznetsov (s. 1965), venäläinen jääkiekkoilija
* Juri Kuznetsov (s. 1946), venäläinen näyttelijä
* Juri Kuznetsov (1941–2003), venäläinen runoilija
* Lev Kuznetsov (1930–2015), neuvostoliittolainen miekkailija
* Nikolai Gerasimovitš Kuznetsov (1904–1974), neuvostoliittolainen laivastoupseeri
* Nikolai Ivanovitš Kuznetsov (1911–1944), neuvostoliittolainen sotilas
* Pavel Kuznetsov (s. 1958), venäläinen diplomaatti
* Vasili Dmitrijevitš Kuznetsov (1932–2001), neuvostoliittolainen kymmenottelija
* Vasili Vasiljevitš Kuznetsov (1901–1990), neuvostoliittolainen poliitikko
* Vjatšeslav Kuznetsov (1962–2011), venäläinen jalkapalloilija
* Vjatšeslav Kuznetsov (s. 1989), venäläinen pyöräilijä
* Vladimir Kuznetsov (1931–1986), neuvostoliittolainen keihäänheittäjä

**Kuznetsova**
* Anna Kuznetsova (s. 1982), Venäjän lapsiasiainvaltuutettu
* Maria Kuznetsova (1880–1966), venäläinen oopperalaulaja
* Olga Kuznetsova (s. 1968), venäläinen pistooliampuja
* Svetlana Kuznetsova (s. 1985), venäläinen tenniksenpelaaja

**Muita**
* Admiral Kuznetsov, Venäjän laivaston lentotukialus
* Kuznetsov, lentokonemoottorien valmistaja (OKB).
Tiedekirjasto Tritonia

**Tiedekirjasto Tritonia** on kaikille avoin tieteellinen yhteiskirjasto, jonka kehysorganisaatiot ovat seuraavat Vaasan korkeakoulut:
* Vaasan yliopisto, 
* Vaasan ammattikorkeakoulu, 
* Yrkeshögskolan Novia
Tritonian tehtävänä on tukea korkeakoulujensa opiskelua, opetusta ja tutkimusta tarjoamalla nykyaikaisia tiedekirjastopalveluja (mm. tietoaineisto- ja ohjauspalveluja) suomen, ruotsin ja englannin kielellä. Palveluja voi käyttää sekä Tritonian tiloissa että etänä tietoverkkojen välityksellä. Tritoniassa on käytössä kansallisen digitaalisen kirjaston yhteinen tiedonhakupalvelu Finna. Tritonialla on rooli kehyskorkeakoulujen avoimen tieteen palvelukeskuksena.  

Tritonian päätoimipiste on Vaasan yliopiston kampusalueella Palosaarella. Lisäksi Tritonialla on toimipiste Pietarsaaressa Campus Allegron yhteydessä.

## Historia

Ensimmäiset maininnat Vaasan yhteisestä korkeakoulukirjastosta ovat jo vuodelta 1969. Tritonia sijaitsi aluksi Yliopistonrannnassa. Ensimmäisen kirjastorakennuksen, jonka suunnitteli arkkitehtuuritoimisto Käpy ja Simo Paavilainen, virallisia avajaisia vietettiin 20.8.2001. Tritonian alkuaikoina Vaasan yliopiston, Hanken Vasan ja Åbo Akademi Vasan yhteisen kirjaston lisäksi Tritoniassa aloitti toimintansa oppimiskeskus EduLab.

Tritonian, Vaasan ammattikorkeakoulun ja Yrkeshögskolan Novian tietokannat yhdistettiin ja tekniikan yksiköiden kirjastot muuttivat Tritoniaan marraskuussa 2009, ja viiden korkeakoulun omistama Tritonia avattiin virallisesti 7.1.2010. 

Vuoden 2016 lopussa Novian ja Vaasan ammattikorkeakoulun sosiaali- ja terveysalan opetus siirtyi Palosaarelle uuteen Alere-kiinteistöön ja toiminta Tritonian Raastuvankadun ja Sarjakadun yksiköissä päättyi. Vuoden 2020 alusta Hankenin kirjastotoiminta Vaasassa siirtyi keskustaan Vaasan kaupunginkirjastoon ja Hankenin omaan taloon. Åbo Akademi siirsi oman kirjastotoimintansa kampukselleen Academill-rakennukseen vuoden 2020 lopussa.

Kesällä 2022 Tritonia muutti nykyiselle paikalleen Luotsi-rakennukseen Vaasan yliopiston kampuksella, osana kampusalueen kehittämisprojektia. Luotsi-rakennus kävi läpi mittavan remontin, ja uudet modernit kirjastotilat suunnitteli arkkitehti Kimmo Lintula arkkitehtitoimisto K2S:stä. Uuden Tritonian viralliset avajaiset pidettiin 1.9.2022.

## Lähteet

## Aiheesta muualla
*Tritonian kotisivut
*Tritonian Finna
Mika Hernesniemi

**Mika Hernesniemi** (s. 2. toukokuuta 1973 Helsinki) on entinen suomalainen jalkapalloilija. Hän oli pelipaikaltaan keskikenttäpelaaja.

Hernesniemi on Voikkaan Pallo-Peikkojen kasvatti ja kuului samaan menestyksekkääseen ikäluokkaan Sami Hyypiän ja Toni Huttusen kanssa. Ensiesiintymisensä Suomen korkeimmalla sarjatasolla Veikkausliigassa hän teki Kuusankosken Kumun riveissä 15. heinäkuuta 1990 ottelussa Kuusysiä vastaan.

Vuonna 1993 Hernesniemi siirtyi Myllykosken Palloon, jota hän edusti suurimman osan urastaan. Hän saavutti MyPan kanssa Suomen mestaruuden sekä lukuisia himmeämpiä SM-mitaleja. Suomen cupin hän voitti kahdesti.

Hernesniemi nimettiin Veikkausliigan legendaksi vuonna 2009.

## Saavutukset

* Suomen mestaruus 2005
** SM-hopea 1994, 1995, 1996, 2002
** SM-pronssi 1999, 2000, 2001
* Suomen Cup 1995, 2004

## Lähteet

* 

### Viitteet
Hydrogen@home

**Hydrogen@home** on BOINC-alustalla suoritettava hajautetun laskennan projekti, jonka tarkoituksena on edistää vedyn tuotantoa sekä varastointia. 

## Lähteet

## Aiheesta muualla
* unitedboinc
Valto Maunula

**Valto Maunula** (15. helmikuuta 1936 Kittilä – 8. huhtikuuta 2016) oli suomalainen sähköteknikko ja kirjailija.

Maunulan romaaneissa *Kannattaa varoa* ja *Ei sorru* kuvataan Kolarin ja Kittilän alueella jatkosodan aikana toimineita metsäkaartilaisia. Romaanissa *Kahdeksanvuotiaan sota* käsitellään lappilaisten Ruotsiin evakkoon joutumista Lapin sodan aikana syksyllä 1944. 

Maunula valmistui Oulun teknillisestä oppilaitoksesta vuonna 1966. Hän toimi vuodesta 1967 alkaen Rovaniemen Sähkö Oy:ssä. Maunulan vanhemmat olivat pienviljelijä Eemeli Maunula ja Selina (o.s. Säärelä). Puoliso oli Sirkka-Liisa (o.s. Nurmi). Maunula asui Sodankylän Sattasessa. Hänet on haudattu Marttakummun yksityiselle hautausmaalle Kittilän Alakylässä.

## Teoksia
* *Kannattaa varoa*, romaani.  OK-kirjat, Tornio 1973
* *Ei sorru*.  Pohjoiset kirjailijat, Rovaniemi 1980
* *Kahdeksanvuotiaan sota*, romaani.   Tekijä, Rovaniemi 1984

## Lähteet
* 
* Lapin kirjailijat : Valto Maunula

### Viitteet
Popov

**Popov** (), naisilla **Popova** (Попо́ва) on yleisimpiä venäläisiä sukunimiä, jota esiintyy myös bulgarialaisilla. Se perustuu ammattinimitykseen *pop* (поп) ’pappi’. Nimi voi viitata seuraaviin henkilöihin tai asioihin:

**Popov**
* Albert Popov (s. 1997), bulgarialainen alppihiihtäjä
* Aleksandr Aleksandrovitš Popov (s. 1980), venäläinen jääkiekkoilija
* Aleksandr Serafimovitš Popov, *Aleksandr Serafimovitš* (1863–1949), venäläinen kirjailija
* Aleksandr Stepanovitš Popov (1859–1906), venäläinen fyysikko ja radion kehittäjä
* Aleksandr Vladimirovitš Popov (s. 1965), valkovenäläinen ampumahiihtäjä
* Aleksandr Vladimirovitš Popov (s. 1971), venäläinen uimari
* Andrei Popov (1821–1898), Venäjän laivaston amiraali ja laivasuunnittelija
* Angel Popov, bulgarialaissyntyisen painonnostajan Said Saif Asaadin (s. 1979) entinen nimi
* Anton Popov (1853–1927), bulgarialainen näyttelijä
* Boris Popov (s. 1941), neuvostoliittolainen vesipalloilija
* Denys Popov (s. 1999), ukrainalainen jalkapalloilija
* Dušan Popov (1912–1981), serbialainen toisen maailmansodan aikainen kaksoisagentti
* Jevgeni Popov (s. 1946), venäläinen kirjailija
* Leonid Popov (s. 1945), neuvostoliittolainen kosmonautti
* Markian Popov (1902–1969), neuvostoliittolainen kenraali
* Nikolai Popov (1901–1971), komilainen kirjailija
* Oleg Popov (1930–2016), venäläinen sirkustaiteilija
* Sergei Popov (1930–1995), neuvostoliittolainen kestävyysjuoksija
* Sophia Popov (s. 1992), saksalainen golfaaja
* Vasili Popov, venäläinen liikemies ja oppositiojohtaja

**Popova**
* Diana Popova (s. 1976), bulgarialainen rytminen voimistelija
* Ljubov Popova (1889–1924), venäläinen taidemaalari
* Mariana Popova (s. 1978), bulgarialainen laulaja
* Tamara Popova-Veltcheva, suomalainen balettitanssija ja baletin opettaja
* Valentina Popova (s. 1945), neuvostoliittolainen keihäänheittäjä
* Valentina Popova (s. 1960), neuvostoliittolais-slovakialainen pöytätennispelaaja
* Vera Jestavfiena Popova (1867–1896), venäläinen kemisti.

**Muita**
* Popov Porog, Papinkosken venäjänkielinen nimitys
Akira Takaki

**Akira Takaki** (s. 23. kesäkuuta 1996) on ääninäyttelijä, joka on ääninäytellyt suomenkielisissä animaatioelokuvissa ja -sarjoissa. Yksi hänen rooleistaan on Sosuke-poika elokuvassa ''Ponyo rantakalliolla''. Hänen pitkäaikaisin roolinsa on Nalle Puhissa esiintyvä kengurunpoikanen Ruu, jota hän on esittänyt mm. elokuvassa ''Nalle Puh ja Möhköfantti''.

Vuonna 2017 Takaki osallistui Idolsin kahdeksannelle tuotantokaudelle.

## Ääniroolit

## Lähteet

## Aiheesta muualla
*
Ykkösen kausi 1997

**Ykkösen kausi 1997** oli Suomen jalkapallon toiseksi korkeimman sarjatason kausi. Kausi pelattiin kahtena 10 joukkueen lohkona. Runkosarja oli kaksinkertainen. Lohkojen viisi parasta joukkuetta pelasivat yhteisen noususarjan. Noususarja pelattiin yksinkertaisena ja joukkueet saivat bonuspisteitä runkosarjan sijoituksen mukaan. Voittaja nousi suoraan Veikkausliigaan ja toiseksi tullut karsi liigapaikasta Veikkausliigan toiseksi viimeisimmän kanssa. Sarjasta nousi suoraan FC Haka ja karsintojen kautta PK-35.

Runkosarjojen viisi viimeistä joukkuetta pelasivat omissa lohkoissaan yksinkertaisen putoamissarjan, jossa runkosarjojen pisteet otettiin mukaan. Kaksi viimeistä joukkuetta putosivat suoraan Kakkoseen. Sarjan kolmanneksi viimeinen karsi sarjapaikastaan pelaamalla yksinkertaisen sarjan kahden Kakkosen lohkoissa toiseksi sijoittuneen joukkueen kanssa. Sarjan voittaja selvisi Ykköseen.

## Etelälohko

## Pohjoislohko

## Ylempi loppusarja

Joukkueet saivat bonuspisteitä seuraavasti: lohkojen voittajat 5, toiseksi sijoittuneet 3, kolmanneksi sijoittuneet 2 ja neljänneksi sijoittuneet 1 pisteen. Haka nousi suoraan Veikkausliigaan. 

PK-35 karsi liigapaikasta TP-Seinäjoen kanssa ja nousi Veikkausliigaan yhteismaalein 7–5:  

*PK-35 Helsinki–TP-Seinäjoki 3–1, yl. 1293
*TP-Seinäjoki–PK-35 Helsinki 4–4, yl. 1083  

### Yleisömäärät

## Alempi loppusarja/etelä

Uusinta suorasta säilymisestä Gnistan-HIK 0-2

TiPS ja Ponnistus putosivat Kakkoseen.
### Yleisömäärät

## Alempi loppusarja/pohjoinen

GBK ja Närpes Kraft putosivat Kakkoseen.
### Yleisömäärät

## Karsintasarja Ykköseen/etelä

Gnistan säilyi Ykkösessä, EIF ja HIFK jäivät Kakkoseen.

## Karsintasarja Ykköseen/pohjoinen

Pyry Nokia nousi Ykköseen, KuPS putosi Kakkoseen ja VisanP jäi Kakkoseen.

## Lähteet
*
### Viitteet

## Aiheesta muualla
* List of League Second Level Tables (RSSSF, Heikki Pietarinen, 23 Dec 2015)
Lebedev

**Lebedev** (), naisilla **Lebedeva** (Ле́бедева) on yleisimpiä venäläisiä sukunimiä. Se perustuu ’joutsenta’ tarkoittavaan liikanimeen *Lebed* (Ле́бедь). Vaihtoehtoinen kirjoitusasu on Lebedeff.

Nimi voi viitata seuraaviin henkilöihin tai asioihin:

**Lebedev**
* Aleksandr Lebedev (s. 1959), venäläinen liikemies
* Jevgeni Aleksandrovitš Lebedev (s. 1980), venäläis-brittiläinen liikemies
* Jevgeni Andrejevitš Lebedev (s. 1981), venäläinen pikajuoksija
* Juri Lebedev (s. 1957), neuvostoliittolainen jääkiekkoilija
* Konstantin Lebedev (1918–2006), venäläinen kommunistipoliitikko, Viron kommunistisen puolueen toinen sihteeri 1971–1982
* Konstantin Mihailovitš Lebedev, *Kosti Heiskanen* (s. 1978), venäläinen propagandisti
* Mihail Ivanovitš Lebedev (1812–1837), venäläinen taidemaalari
* Mihail Nikolajevitš Lebedev (1877–1951), komilainen kirjailija
* Nikolai Lebedev (1921–2022), venäläinen näyttelijä
* Nikolai Lebedev (s. 1966), venäläinen elokuvaohjaaja
* Nikolai Lebedev (1919–1982), neuvostoliittolainen matemaatikko
* Nikolai Lebedev (1901–1992), neuvostoliittolainen kenraalimajuri
* Nikolai Lebedev (1914–1942), Neuvostoliiton sankari
* Nikolai Lebedev (1846–1888), venäläinen kirjailija
* Pjotr Nikolajevitš Lebedev (1866-1912), venäläinen fyysikko
* Sergei Aleksejevitš Lebedev (1902–1974), neuvostoliittolainen sähkötekniikan ja tietojenkäsittelyn tutkija
* Sergei Nikolajevitš Lebedev (s. 1948), venäläinen kenraali
* Valentin Lebedev (s. 1942), neuvostoliittolainen kosmonautti
* Viktor Lebedev (1900–1968), neuvostoliittolainen diplomaatti
* Viktor Lebedev (s. 1988), venäläinen vapaapainija
* Vladimir Lebedev (1869–1939), venäläinen kirjailija ja toimittaja
* Vladimir Lebedev (1942–2021), vironvenäläinen poliitikko

**Lebedeva**
* Natalja Lebedeva (s. 1949), neuvostoliittolainen pika-aitajuoksija
* Tatjana Lebedeva (s. 1976), venäläinen pituushyppääjä ja kolmiloikkaaja

**Lebedeff**
* Daniel Lebedeff (s.1999), suomalainen jääkiekkomaalivahti

**Muita**
* Lebedev-instituutti, venäläinen fysiikan tutkimuslaitos.
Jääkiekon SM-sarjakausi 1974–1975

**Jääkiekon SM-sarjakaudella 1974–1975** mestaruus ratkaistiin kymmenen joukkueen nelinkertaisena sarjana. Kaksi viimeistä joukkuetta putosivat sarjasta. Kausi oli viimeinen jolloin jääkiekon Suomen mestaruus ratkaistiin suoraan sarjamuotoisesti. Seuraavalla kaudella SM-sarjan nimi vaihtui SM-liigaksi ja suuri uudistus oli pudotuspelien mukaan tuleminen. Mestaruuden voitti Tappara, selvällä 11 pisteen erolla hopealle tulleeseen HIFK:hon.

## SM-sarja

SaiPa ja TuTo putosivat I-divisioonaan. Sarjaan nousivat Vaasan Sport ja Forssan Palloseura.

## Pelaajatilastot

### Pistepörssi

### Maalivahtien tilastot

## Palkinnot

Timo Sutinen, Jokerit voitti pistepörssin 26+28 = 54. Seppo Repo oli paras maalintekijä 37 osumallaan. Juhani Tamminen, HIFK oli paras syöttäjä – 36.

### Tähdistökentällinen

## Yleisömäärät

## Lähteet

## Aiheesta muualla
*
Petrov

**Petrov**, naisilla **Petrova** () on yksi yleisimmistä venäläisistä ja bulgarialaisista sukunimistä. Se perustuu raamatulliseen etunimeen (ven. Пётр, *Pjotr*; bulgarian *Petăr*, Петър), jota suomessa vastaavat Pietari, Petri ym. Tunnettuja Petrov- ja Petrova-nimisiä henkilöitä ovat:

**Petrov**
* Aleksandr Petrov (1939–2001), neuvostoliittolainen koripalloilija ja olympiamitalisti
* Aleksandr Petrov (1794–1867), venäläinen shakinpelaaja
* Aleksandr Petrov (1876–1941), venäläinen painija ja olympiamitalisti
* Aleksandr Petrov (1925–1972), neuvostoliittolainen jalkapalloilija
* Aleksandr Petrov (s. 1983), virolainen jääkiekkoilija
* Aleksandr Petrov (s. 1986), venäläinen pituushyppääjä
* Daniel Petrov (s. 1971), bulgarialainen nyrkkeilijä, olympiavoittaja ja maailmanmestari
* Dmitri Petrov (s. 1982), venäläinen pikajuoksija
* Grigori Petrov (1866–1925), venäläinen pappi, poliitikko ja kirjailija
* Ivan Petrov (1914–1985), neuvostoliittolainen poliitikko ja kirjastonjohtaja
* Jevgeni Petrov (1903–1942), venäläinen kirjailija
* Jevgeni Petrov (1938–2025), venäläinen urheiluampuja ja olympiavoittaja
* Jevgeni Petrov (s. 1976), venäläinen maantiepyöräilijä
* Kirill Petrov (s. 1990), venäläinen jääkiekkoilija
* Kyrylo Petrov (s. 1990), ukrainalainen jalkapalloilija
* Lars-Göran Petrov (1972–2021), ruotsalainen rockmuusikko ja metalliyhtye Entombedin vokalisti
* Martin Petrov (s. 1979), bulgarialainen jalkapalloilija
* Mihail Petrov (1965–1993), bulgarialainen painonnostaja
* Mihail Petrov (1905–1955), udmurttilainen neuvostokirjailija
* Nikolai Petrov (1943–2011), venäläinen pianisti
* Oleg Petrov (s. 1971), venäläinen jääkiekkoilija
* Petăr Petrov (s. 1955), bulgarialainen pikajuoksija
* Stanislav Petrov (1939–2017), neuvostoliittolainen upseeri
* Stepan Petrov, *Skitalets* (1869–1941), venäläinen kirjailija
* Stilijan Petrov (s. 1979), bulgarialainen jalkapalloilija
* Viktor Petrov (1894–1969), ukrainalainen kirjailija, kirjallisuudentutkija, arkeologi ja etnografi
* Vitali Petrov (s. 1984), venäläinen kilpa-autonkuljettaja
* Vladimir Petrov (1947–2017), neuvostoliittolainen jääkiekkoilija

**Petrova**
* Gabriela Petrova (s. 1992), bulgarialainen kolmiloikkaaja
* Ksenija Petrova, *Pyhä autuas Ksenia Pietarilainen* (k. 1803), venäläinen ortodoksinen pyhimys
* Liljana Ivanova Petrova, *Lili Ivanova* (s. 1939), bulgarialainen laulaja
* Nadežda Petrova, *Nadja Petrova* (s. 1982), venäläinen tennispelaaja
* Ognjana Petrova (s. 1964), bulgarialainen ratameloja
* Olena Petrova (s. 1972), ukrainalainen ampumahiihtäjä
* Tatjana Arhipova, o.s. Petrova (s. 1983), venäläinen estejuoksija
* Tonka Petrova (s. 1947), bulgarialainen keskimatkojen juoksija

**Yhdysnimiä**
* Kuzma Petrov-Vodkin (1878–1939), venäläinen taiteilija

**Petrov salanimenä**
* Ilf i Petrov, venäläisten kirjailijoiden Ilja Fainzilberin (1897–1937) ja Jevgeni Katajevin (1903–1942) yhteinen salanimi.
Krog

**Krog** on muun muassa seuraavien henkilöiden sukunimi:

* Antjie Krog, myös: Antijie Samuel (s. 1952), eteläafrikkalainen runoilija, kirjailija ja kääntäjä
* Arnold Krog (1856–1931), tanskalainen arkkitehti ja kuvataiteilija
* Bent Krog (1935–2004), tanskalainen jalkapalloilija
* Georg Krog (1915–1991), norjalainen pikaluistelija 
* Gina Krog (1847–1916), norjalainen naisasianainen
* Helge Krog (1889–1962), norjalainen kirjailija ja toimittaja 
* Jason Krog (s. 1975), kanadalainen jääkiekkoilija
* Karin Krog (s. 1937), norjalainen jazzlaulaja
* Magnus Krog (s.  1987), norjalainen yhdistetyn hiihtäjä.

## Katso myös
* Krogh
* Kröger
Kroonstad

**Kroonstad** on kaupunki Etelä-Afrikan Free Staten provinssissa Vaaljoen varrella. Kaupungissa on noin 111&nbsp;000 asukasta (vuonna 1991) ja se on maatalouden ja teollisuuden keskus sekä merkittävä rautateiden risteysasema.

Kaupunki perustettiin vuonna 1855 ja se kasvoi nopeasti 1800-luvun lopulla kun alueelta löydettiin kultaa. Bloemfonteinin kukistuttua toisen buurisodan aikana se oli Oranjen vapaavaltion pääkaupunki 13. maaliskuuta - 11. toukokuuta 1900.

## Lähteet

## Aiheesta muualla
Fazer-liiga 1994–1995

**Fazer-liigana** tunnettiin jääkiekon 1. divisioonan ylempi loppusarja. 1. divisioona aloitettiin 12 joukkueen sarjana, josta jouluna pudotettiin kaksi joukkuetta (Ketterä ja Karhu-Kissat). Nämä saivat jatkaa niin sanotussa Fazer-liigan noususarjassa, josta Karhu-Kissat kuitenkin luopui.

## 1. divisioonan runkosarja

* 1. SaiPa 40 (maalit: 145–78 ,28 ottelua)
* 2. KooKoo 38 (121–87)
* 3. SaPKo 35 (97–70)
* 4. Hermes 32 (124–98)
* 5. Kiekko-67  32 (102–88)
* 6. FoPS 30 (154–120)
* 7. Reipas 27 (96–123)
* 8. Haukat 26 (93–119)
* 9. Junkkarit 23 (107–140)
* 10. KooVee 20 (93–119)
* 11. Karhu-Kissat 17 (76–115) (yleisöä 311/ottelu)
* 12. Ketterä 16 (98–149) (yleisöä >750/ottelu)

## Fazer-liiga

## Parhaat pistemiehet

## Liigakarsinta
*Pääartikkeli: [[Jääkiekon SM-liigan karsinnat 1995]]*

* SaiPa – Haukat 4–1 , 3–1 ja 5–2
* Kiekko -67 – Hermes 4–3 , 7–1 ja 5–2
* KooKoo – SaPKo 1–2 , 2–4 , 4–2 ja 1–5
* 
* Ilves – SaPKo 3–1 , 3–1 , 2–5 ja 3–1
* SaiPa – Kiekko -67  4–3(ja), 1–2 , 12–4 ja 4–3(ja)
* 
* Ilves – SaiPa 5–4 , 6–3 ja 5–3
* 
* Ilves säilytti SM-liigapaikkansa.

## Fazer-liigan noususarja

Kiekko-Karhut, Ketterä, Titaanit ja Kärpät Fazer-liigaan kaudeksi 1995–1996. Neljä seuraavaa karsintasarjaan.

## 1. divisioonan karsintasarja

PiTa ja Diskos -93 Jyväskylästä nousivat Fazer-liigaan.

## Lähteet

* Suomen Urheilulehti
* http://www.raahe-kiekko.com/historia/?v=1994
* http://www.jatkoaika.com/mestis.php?sivu=kolumnit&id=2292
* Fazer-liigan tilastoja
Albalophosaurus

**Albalophosaurus** on sukupuuttoon kuollut kasvinsyöjädinosaurusten suku, joka kuvailtiin tieteelle vuonna 2009. Hirmuliskon fossiileita löydettiin Hakusanin kaupungin ympäristössä, Ishikawan prefektuurissa Japanissa sijaitsevasta Kuwajiman muodostumasta. *Albalophosauruksen* holotyyppi koostuu kallon luista, jotka ovat oletettavasti peräisin yhdeltä yksilöltä. Kaikki kallon osat eivät ole säilyneet. Tyyppilaji *Albalophosaurus yamaguchiorum* sai nimensä kahden innokkaasti etsinnöissä auttaneen Yamaguchi-nimisen japanilaisen mukaan.

## Elinaika ja koko
*Albalophosauruksen* fossiilien löytökerrostuman ikää ei tiedetä tarkasti, sillä löytöpaikalta puuttuu indeksifossiileita sisältäviä merikerrostumia. Kuwajiman muodostuman tiedetään kuitenkin kehittyneen varhaisliitukauden aikana, luultavasti Berrias-vaiheen jälkeen ennen Barrême-vaihetta. Arvio perustuu löytöpaikan ala- ja yläpuolella sijaitseviin muodostumiin. Uudemmat tutkimukset viittaavat siihen, että Kuwajiman muodostuman syntyaika on todennäköisesti Valangin- ja Hauterive-vaiheiden välimaastossa, vaikka tarkka ikä onkin vielä epävarma.

*Albalophosauruksen* etujalat olivat lyhyet ja se liikkuikin takajalkojensa varassa. Hirmulisko oli 1,3 metriä pitkä ja sen kallolla oli pituutta noin kymmenen senttimetriä.

## Luokittelu
*Albalophosaurus* luokiteltiin lajinkehitysanalyysissa tavanomaiseksi sarvinaamaksi. Luokitus suoritettiin suvun kuvauksen yhteydessä. Holotyypistä tunnistettiin vain kladogrammin hämäräperäinen synapomorfia eikä ainuttakaan yksiselitteistä, sarvinaamaisuuden määrittelevää synapomorfiaa. Dinosauruksen muut piirteet kuten hampaiden morfologia vaikuttavat viittaavan siihen, että suvulla on yhteys Ornithopoda-lahkon jäseniin, minkä myötä alkuperäisen kuvauksen tekijät yhdistävät hirmuliskon sarvinaamaisuuden incertae sedisiin eivätkä pidä sitä sarvinaamana.

## Lähteet
Sokolov

**Sokolov** voi tarkoittaa seuraavia:
## Maantiede
* Sokolov, kaupunki Tšekissä
* Sokołów Podlaski, kaupunki Puolassa
## Sukunimenä
**Sokolov**, naisilla **Sokolova** () on yksi yleisimmistä venäläisistä sukunimistä. Se perustuu ’haukkaa’ tarkoittavaan lisänimeen *Sokol* (Со́кол). Nimi voi viitata seuraaviin henkilöihin:

* Aleksandr A. Sokolov, venäläinen eversti, Sokolov-konekiväärijalustan kehittäjä
* Dmitri Sokolov (1924–2009), neuvostoliittolainen ampumahiihtäjä
* Dmitri Sokolov (s. 1988), venäläinen jalkapalloilija
* Dmitri Sokolov (s. 1997), venäläinen jalkapalloilija
* Dmitri Sokolov (s. 1998), venäläinen jääkiekkoilija
* Dmitri Sokolov (s. 1985), venäläinen koripalloilija
* Dmitri Sokolov (1788–1852), venäläinen mineralogi ja geologi
* Dmitri Sokolov (s. 1988), venäläinen pyöräilijä
* Grigori Sokolov (s. 1950), venäläinen pianisti
* Ivan Sokolov-Mikitov (1892–1975), venäläinen neuvostokirjailija
* Jelena Sokolova (s. 1979), venäläinen kestävyysjuoksija
* Jelena Sokolova (s. 1980), venäläinen taitoluistelija
* Jelena Sokolova (s. 1979), venäläinen pituushyppääjä
* Jelena Sokolova (s. 1991), venäläinen uimari.
* Juri Sokolov (s. 1947), venäläinen fyysikko
* Kateřina Sokolová (s. 1989), Miss Tšekki 2007
* Maksim Sokolov (s. 1972), venäläinen jääkiekkomaalivahti
* Mihail Sokolov (1880–1906), venäläinen vallankumouksellinen
* Natalja Sokolova (s. 1949), neuvostoliittolainen pikajuoksija
* Nikolai Sokolov (1930–2009), neuvostoliittolainen estejuoksija
* Oleg Sokolov (s. 1956), venäläinen historioitsija ja murhaaja
* Pjotr Sokolov (1791–1848), venäläinen akvarellimaalari
* Pjotr Sokolov (1890–1971), venäläinen jalkapalloilija
* Saša Sokolov (s. 1943), venäläinen kirjailija
* Sergei Sokolov (1911–2012), Neuvostoliiton marsalkka
* Valeri Sokolov (s. 1946), neuvostoliittolainen nyrkkeilijä
* Vera Sokolova (s. 1987), venäläinen kävelijä

## Muita merkityksiä

* Sokolov m/1910, konekiväärin jalusta
Kesävihanta

**Kesävihanta** tai paremminkin **kausivihanta** tarkoittaa kasvitieteessä kasvia, joka pudottaa lehtensä osaksi vuotta. Vastakohtana kesävihannille kasveille ovat ainavihannat kasvit, joilla on lehtiä ympäri vuoden.

Lauhkealla ja kylmällä vyöhykkeellä lehtien pudottaminen tapahtuu talvisin, jolloin on yleensä monien kasvien elintoimintojen kannalta liian kylmää. Trooppisella ja subtrooppisella vyöhykkeellä se tapahtuu puolestaan kuivina kausina, jolloin kasveille on tavallisesti liian kuivaa.

Maapallon kasvillisuusvyöhykkeistä kesävihantia kasveja esiintyy tyypillisesti esimerkiksi boreaalisella vyöhykkeellä, lehtimetsävyöhykkeellä, savanneilla ja monsuunimetsissä.

## Katso myös
* Kasvien talvehtiminen
Blue (Da Ba Dee)

**Blue (Da Ba Dee)** on italialaisen eurodance-yhtye Eiffel 65:n tunnetuin single. Se nousi singlelistojen ykköseksi useissa Euroopan maissa vuonna 1999.
Hyposentri

**Hyposentri** eli **hyposentrumi** on maanjäristyskeskus eli **fokus**, maan alla sijaitseva kohta, josta maanjäristys alkaa. Suoraan hyposentrin yläpuolella olevaa maanpinnan kohtaa kutsutaan episentrumiksi. Maanjäristyksessä kallioperään varastoitunut jännitys ylittää hyposentrissa kiviaineksen lujuuden. Tällöin maanjäristyskeskusta ympäröivä kallioperä repeää ja kallioperän osaset siirtyvät toisiinsa nähden. Hyposentrissa vallitseva jännityskenttä vaikuttaa maanjäristyksen syntyyn ja voimakkuuteen. Jännitystä varastoituu kallioperään nopeammin mannerlaattojen kohtaamisvyöhykkeillä kuin niiden sisäosissa. 

Hyposentrin syvyys voi olla sadoista metreistä satoihin kilometreihin. Maanjäristyskeskuksen syvyys vaikuttaa maanjäristyksen tuhoisuuteen. Tuhot ovat yleensä sitä pahempia, mitä lähempänä maanpintaa hyposentri sijaitsee. Maanjäristyksessä hyposentrin ympärille muodostuu murtuma-alue eli fokusalue, jossa tapahtuvaa muodonmuutosta kuvaa järistyksen fokusmekanismi. Voimakkaissa maanjäristyksissä fokusalue voi olla laajuudeltaan useita satoja kilometrejä.

Hyposentri-termiä käytetään myös ilmakehässä räjähtävän ydinaseen alapuolella olevasta kohdasta. Termi sopii kaikkiin vastaavankokoisiin räjähdyksiin, mutta sille ei ollut käyttöä ennen ydinräjäytyksiä. Tässä kontekstissa termi "nollapiste" (ground zero) on sen synonyymi, vaikkakin se on vähemmän tarkka ja sitä käytetään vapaammin.

## Hyposentrin määrittäminen
Hyposentrin koordinaatit ja tapahtuma-aika voidaan määrittää seismografihavaintojen perusteella. Perinteisin määritystapa on graafinen. P- ja S-aallon saapumisaikojen erotus seismogrammilla antaa etäisyyden maanjäristyksen tapahtumapaikkaan. Tämän jälkeen oikeapituiselle kartalle voidaan piirtää ympyrä käyttäen havaintopistettä ympyrän keskipisteenä. Jos maanjäristys on matala, sen episentri löytyy tämän ympyrän kehältä. Vähentämällä P- ja S-aaltojen saapumisajasta kyseisten aaltotyyppien ennustettu kulkuaika, saadaan arvio järistyksen tapahtumahetkelle eli *origoaika*.

Maanjäristyksen paikantamiseen tarvitaan yleensä vähintään kolme asemaa, sillä kolme erikeskeistä ympyrää voi leikata enintään yhdessä pisteessä. Pienikin syvyyden kasvu johtaa siihen, että ympyrät eivät enää leikkaa toisiaan, jolloin episentrin paikkaan tulee epävarmuutta. Useamman aseman käyttäminen pienentää virheen todennäköisyyttä. Mikäli käytettävissä on yhden aseman kaikki kolme komponenttia ja P-aallon tulosuunta voidaan määrittää, voidaan alustava paikannus tehdä myös yhden aseman perusteella.

1960-luvulta lähtien hyposentrejä on voitu määrittää käyttäen tietokonealgoritmeja. Algoritmit käyttävät paikannukseen P- ja S-aaltojen tuloaikoja ja laskevat iteratiivisesti fokuksen sijainnin ja syvyyden virherajoineen. Laskenta voidaan suorittaa litteällä tai pallomaisella nopeusmallilla. Laskennan onnistuminen riippuu käytetyn nopeusmallin hyvyydestä sekä algoritmin teknisistä yksityiskohdista.

## Lähteet
Viljelykasvi

**Viljelykasvi** on kasvi, jota ihminen viljelee omaa tarkoitustaan varten. Erilaisia hyötykasveja ryhmittäin ovat ravintokasvit, raaka-ainekasvit ja koristekasvit.

Suomessa tärkeitä viljelykasveja ovat ruis, ohra, timotei, kaura, vehnä, puna-apila, peruna, sokerijuurikas ja rypsi.

## Katso myös
* Luettelo maailman tärkeimmistä viljelykasveista
* Vilja
* Viljelykarkulainen

## Lähteet
Bad Romance

**Bad Romance** on Lady Gagan kappale, ja ensimmäinen singlejulkaisu EP-levyltä *[[The Fame Monster]]*. Kappaleen ovat sanoittaneet ja säveltäneet Lady Gaga sekä RedOne.

Kappale vuoti internetiin 2. lokakuuta 2009, mitä Gaga kommentoi: "Nettiin vuotanut versio saa korvani vuotamaan verta, odottakaas että kuulette oikean version." Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. Radioissa kappaleen soitto alkoi 19. lokakuuta. "Bad Romance" julkaistiin digitaalisena singlenä 26. lokakuuta ja myöhemmin fyysisesti. *[[Rolling Stone]]n* *The 25 Best Songs of 2009* -listassa kappale sijoittui kymmenenneksi. Vuonna 2010 Lady Gaga voitti "Bad Romancella" seitsemän palkintoa sen musiikkivideosta MTV Video Music Awards -gaalassa, kolme palkintoa MTV Europe Music Awards -gaalassa ja vuonna 2011 Grammy-palkinnot parhaasta naisen esittämästä pop-kappaleesta ja parhaasta lyhyestä musiikkivideosta.

## Julkaisu
Kappale sai virallisen ensisoittonsa Pariisissa Alexander McQueenin muotinäytöksessä taustamusiikkina. "Bad Romance" julkaistiin digitaalisesti singlenä 26. lokakuuta Ison-Britannian Radio 1 soitti ”Bad Romancen” ensimmäisenä 19. lokakuuta 2009 kello 8.35 paikallista aikaa, eli Suomen aikaa klo 10.35. Gaga esiintyi *[[Saturday Night Live]]* -ohjelmassa 3. lokakuuta 2009, jolloin hän esitti kolmen kappaleen sekoituksen. Kappaleiden ”LoveGame” ja ”Poker Face” välissä Gaga soittaa pianolla akustisen otteen ”Bad Romance” -kappaleesta.

Kappaleesta vuoti internetiin 2. lokakuuta huonolaatuinen demoversio, jota Gaga itsekin haukkui Twitterissä: ”*Nettiin vuotanut seuraava singleni saa korvani vuotamaan verta. Odottakaapas kun kuulette kappaleesta oikean version*”.

## Kappalelista

### CD-single
# Bad Romance (Radio Edit) – 4:24
# Bad Romance (Main) – 4:54

#### Toinen versio
# Bad Romance (Radio Edit)
# Just Dance (Deewaan Remix) (Feat. Ashking, Wedis, Lush & Young Thoro)

### Promo-CD
# Bad Romance (Short Radio Edit) – 4:00
# Bad Romance (Radio Edit) – 4:22
# Bad Romance (Main) – 4:54

### Download
# Bad Romance – 4:54
# Bad Romance (Hercules & Love Affair Remix) – 5:11
# Bad Romance (Chew Fu Remix) – 7:13
# Bad Romance (Starsmith Remix) – 4:55
# Bad Romance (Music Video) – 5:14

## Live-esitykset
Gaga soitti otteen kappaleesta pianolla akustisesti Saturday Night Live -ohjelmassa Yhdysvalloissa 3. lokakuuta.

## Musiikkivideo
Laurieann Gibson vahvisti GagaDaily.com:lle tehneensä koreografian ”Bad Romance” -singlen musiikkivideota varten. Gibson sanoi, että videosta tulee "fantastinen". Myöhemmin myös David Guetta päivitti Twitter-blogiinsa viestin, jossa kertoo olevansa seuraavan Lady Gagan musiikkivideon kuvauksissa ja Guetta kehuu häntä hullun nerokkaaksi. Musiikkivideo kuvattiin 16. lokakuuta 2009. Videon ohjasi Francis Lawrence ja se julkaistiin Lady Gagan YouTube-kanavalla 23. marraskuuta 2009. Video oli YouTuben kaikkien aikojen katsotuin video jonkin aikaa, ennen kuin Justin Bieberin "Baby"-kappaleen video ohitti sen.

## Listasijoitukset

## Lähteet

## Aiheesta muualla
* Kappaleen musiikkivideo (YouTube)
Doug Jarvis

**Douglas M. "Doug" Jarvis** (s. 24. maaliskuuta 1955 Brantford, Ontario, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. 

Toronto Maple Leafs varasi Jarvisin  toisella kierroksella varausvuorolla 24. Jarvis ei kuitenkaan pelannut otteluakaan Torontossa ennen kuin hänet kaupattiin Montreal Canadiensiin vaihdossa Greg Hubickiin. 

Jarvis debytoi NHL:ssä kaudella 1975–1976 Montrealissa ja teki 80 ottelussa tehopisteet 5+30=35. Seitsemän Montrealissa pelatun kauden jälkeen Jarvis kaupattiin yhdessä Rod Langwayn ja Brian Engblomin kanssa Washington Capitalsiin vaihdossa Ryan Walteriin ja Rick Greeniin. Jarvis pelasi Washingtonissa neljä kautta ennen siirtymistään Hartford Whalersiin vaihdossa Jörgen Pettersoniin kesken kauden 1985–1986. Kolmen Hartford-kauden jälkeen Jarvis lopetti uransa vuonna 1988. 

Peliuran jälkeen Jarvis on toiminut valmentajana. Hän oli Dallas Starsin sekä sen edeltäjän Minnesota North Starsin apuvalmentajana Pierre Pagén, Bob Gaineyn ja Ken Hitchcockin aikana. Kausina 2005–2009 Jarvis toimi Montreal Canadiensin apuvalmentajana sekä AHL:n Hamilton Bulldogsin päävalmentajana kaudet 2003–2005.

Doug Jarvisilla oli pitkään hallussaan NHL:n ennätys perättäisistä pelatuista otteluista. Hän pelasi vuosina 1975&ndash;1988 NHL:n runkosarjassa 964 perättäistä ottelua. Ennätyksen rikkoi Keith Yandle tammikuussa 2022. Jarvis voitti Stanley Cupin pelaajana neljä kertaa Montrealissa (vuosina 1976–1979) sekä kerran valmentajana Dallasissa (1999). Jarvis palkittiin Bill Masterton Trophyllä vuonna 1987 sekä Frank J. Selke Trophyllä vuonna 1984. 

Doug Jarvis on naimisissa ja hänellä on vaimonsa Lindan kanssa kaksi lasta.

## Tilastot

## Lähteet
*
*

### Viitteet
Merimaskun kirkko

**Merimaskun kirkko** (ruots. *Merimasku kyrka*) on vuodelta 1726 peräisin oleva tasavartinen puinen ristikirkko entisen Merimaskun kunnan pääsaarella Otavalla, nykyisessä Naantalin kaupungissa. Kirkon punamullatut ulkoseinät on rakennettu hirrestä ja katto päällystetty paanuilla. Kirkkoa käyttää Merimaskun seurakunta ja sen omistaa Naantalin seurakuntayhtymä. Kirkko on rakennettu kirkonrakentaja Kaarle Killaisen johdolla.

Kirkkoa ympäröivää kirkkotarhaa rajaa hirsiaita. Luoteiskulmassa on vuodelta 1769 peräisin oleva kellotapuli, lounaiskulmassa hirsinen porttihuone ja kaakkoiskulmassa 1700-luvun puolivälistä peräisin oleva hirsinen hautakappeli. Viime sotien sankarihauta-alueella oleva muistomerkki on Vilho Aallon teos. Alun perin kirkossa oli paanukate, joka vaihdettiin pärekatoksi 1855. Vuonna 1915 katoksi vaihtui saumattu peltikate, jonka päälle naulattiin paanut 1956.

Museovirasto on määritellyt Merimaskun kirkkoympäristön yhdeksi Suomen valtakunnallisesti merkittävistä rakennetuista kulttuuriympäristöistä.

Lähde- ja perimätietojen mukaan Merimaskun kappelikirkkoon on todennäköisesti haudattu 1600-luvulla Oxenstierna- ja Kruus-suvun jäseniä, jotka hallinoivat Lempisaarta. Muita tunnettuja 1600-luvulla haudattuja ovat Akkolan Maria Brehms ja Nyckelbergin käskynhaltijan vaimo Brita Jaakontytär. Heidän hautapaikoistaan on kirkon seinällä muistotaulut. Tuolloin 1600–1700-luvuilla itse kirkkorakennuksen alle haudattiin arvo- ja yläluokkaisia henkilöitä, muut kirkon ulkopuolelle hautausmaalle. Merimaskun seurakunnan kuolleitten luettelo alkaa vuodesta 1682. Historiankirjojen mukaan hautausmaan ensimmäinen laajennus tapahtui vuonna 1690, koska kirkon ulkopuolinen tontti oli todennäköisesti varsin ahdas. Jo muutamia vuosia myöhemmin koitti suuret kuolonvuodet, jolloin vuonna 1697 hautausmaalle haudattiin 33 henkilöä ja kirkkoon 15, sekä tehtiin joukkohauta muualta tulleille nälkäpakolaisille. Kirkkoon hautaamiset vähenivät hiljalleen 1700-luvulla ja viimeinen Merimaskun kirkkoon haudattu oli lapsivainaja vuonna 1802.

Merimaskun kirkossa on tarkoitus vuoden 2020 paikkeilla tehdä perusteellinen peruskorjaus, jossa korjataan muun muassa katto, ikkunat ja sakasti, sekä vanhaa hautausmaata ympäröivä hirsiaita ja portit. Kirkon lämmitysjärjestelmä uusittiin vuonna 2009 ja 2012 kunnostettiin kiinteät penkit. Merimaskun korjauksia on tarkoitus rahoittaa myymällä vuokralla oleva Merimaskun pappila.  Vuonna 1913 rakennettu ja 1986 peruskorjattu pappila sijaitsee noin 700 metriä etelälounaaseen kirkosta. Asuinpinta-alaltaan 246 neliömetrinen pappila sijaitsee 1,4 hehtaarin tontilla.

## Lähteet
Georges J. F. Köhler

**Georges Jean Franz Köhler** (17. maaliskuuta 1946 München – 1. maaliskuuta 1995 Freiburg im Breisgau) oli saksalainen biologi.

Köhler sai Nobelin lääketieteen palkinnon yhdessä César Milsteinin ja Niels K.&nbsp;Jernen kanssa vuonna 1984 työstään immuunijärjestelmän tutkimuksessa ja monoklonaalisten vasta-aineiden tuottamisesta. Osa tästä tutkimuksesta tehtiin Baselin Immunologian Instituutissa, jossa Niels K.&nbsp;Jerne oli johtajana vuosina 1969−1980.

Vuonna 1984 Köhleristä tuli Max Planck -instituutin Immunobiologian yksikön johtaja. Hän työskenteli siinä tehtävässään kuolemaansa asti.

## Aiheesta muualla
* http://nobelprize.org/nobel_prizes/medicine/laureates/1984/